Publication: Magyar Közlöny
Issue: MK-2002-42 (Year: 2002, Number: 42)
Era: 1990-2004
Section: 
Paragraph Index: 86

1. A jelen Megállapodás 5. Cikk (1) bekezdésében meghatározott tájékoztató táblák szövege magyar, német, angol és francia nyelven az alábbiakat tartalmazza: „— A Magyar Köztársaság és az Osztrák Köztársaság állampolgárai, valamint az Európai Gazdasági Térség tagállamainak állampolgárai, továbbá azon harmadik államok állampolgárai, akik sem Magyarországon, sem Ausztriában nem vízumkötelezettek, a Natúrparkok látogatása céljából a magyar—osztrák államhatárt érvényes úti okmánnyal átléphetik, és ott a határátlépéstõl számítva legfeljebb öt napig tartózkodhatnak. A közös államhatár átlépése április 1-jétõl október 31-ig 07.00 és 20.00 óra között; november 1-jétõl március 31-ig 08.00 és 16.00 óra között megengedett. — A látogatók csak a tartózkodás céljának és idõtartamának megfelelõ, személyes használatra szolgáló úti holmit vihetik magukkal, ideértve a szokásos turistafelszerelést is. A látogatók kötelesek az illetékes határõrizeti és vámszerveknek — felszólításra — személyazonosságukat igazolni, és a magukkal hozott tárgyakat bemutatni. — A terület nemzetközi jelentõségû védett természeti terület. Kérjük, óvja, védje a terület táji és természeti értékeit!”

Source: https://magyarkozlony.hu/hivatalos-lapok/76e5afcd936fa8be5b41be0451e2775f37151614/dokumentumok/ace85f6750fd8d30c454dffebd3f1f1d19376b55/letoltes